वाक्य-विज्ञान च कारक-रूपायन ते कारक परसर्गें दी चेची म्हत्ता होंदी ऐ। खास करी संस्कृत भाशा च कारक-विभाक्ति दी अपनी इक खास व्यवस्था ऐ। वाक्य च शब्द विशेश दी क्रिया विषयक भूमिका दे अधार उप्पर कारक-विभक्ति लगदी ऐ, नेईं तां केईं बारी पूरे दा पूरा अर्थ गै बदलोई जंदा ऐ। जि’यां कुसै गितै किस देना होऐ तां उस व्यक्ति जां प्राणी विशेश कन्नै चौथी यानि सम्प्रदान कारक दी विभक्ति लगदी ऐ ते जेकर उक्का-मुकका नेईं देइयै परतामें तौरा पर किश देना होऐ तां सम्बन्ध कारक दी विभक्ति दा प्रयोग होंदा ऐ. एह् सब कारक-प्रकरण दे तैह्‌त औंदा ऐ ते वाकय-विज्ञान दा इक अहम अंग ऐ। पाणिनि दे अष्टाध्यायी वयाकरण च इस बारै विस्तार च नियमबंदी होई दी ऐ।